KYK: Prinses Charlene se spruite vermurwe harte met hul aapstreke | Huisgenoot
Jacques poseer vir die kamera. Foto: Gallo Images/Getty Images
Ja, hulle is die bloubloed-afstammelinge van 'n waardige Europese adelhuis; die seun en dogter van een van die wêreld se beroemdste glanspare.
En ja, hulle het seker rede om terneergedruk te lyk ná 'n jaar waarin hul gesin onder covid-19 en gerugte oor hul pa se beweerde voorhuwelikse losbandigheid deurgeloop het. Maar wat pret en oulike streke betref, is prinses Gabriella en prins Jacques van Monaco nes enige ander sesjarige.
Die geleentheid waar die tweeling hul lieflike lawwighede gewys het, was die tweejaarlikse Monaco ePrix vroeër vandeesmaand. Dié beroemde resies vind plaas in die strate van dié klein stadstaat langs die hemelblou Middellandse See.